பிற்காலத்தில் முகலாய ராக்கெட்டுகளின் மேம்படுத்தப்பட்ட வடிவமான மைசூர் ராக்கெட்டுகளை செஞ்சிக் கோட்டை முற்றுகையின் போது ஆற்காடு நவாபின் சந்ததியினர் பயன்படுத்தினர். புடிகோட்டில் கான்ஸ்டபிளாக இருந்த ஹைதர் அலியின் தந்தை ஃபடா முகம்மது ஆற்காடு நவாபிற்காக 50 ராக்கெட் மனிதர்களை ("குஷூன்") கொண்ட ஒரு படைக்கு தலைமை தாங்கினார். ராக்கெட்டுகளின் முக்கியத்துவத்தை ஐதர் அலி உணர்ந்திருந்தார். எனவே முன்னேற்றப்படுத்தப்பட்ட உலோக உருளைகளைக் கொண்ட ராக்கெட்டுகளை அறிமுகப்படுத்தினார். இரண்டாவது ஆங்கிலேய மைசூர் யுத்தத்தின்போது இந்த ராக்கெட்டுகள் மைசூர் சுல்தானகத்திற்கு மிகவும் உதவிகரமாக இருந்தன. குறிப்பாக பொல்லிலூர் யுத்தத்தின் போது இவை உதவிகரமாக இருந்தன. கான்கிரீவ் ராக்கெட்டானது மைசூர் ராக்கெட்டுகளை அடிப்படையாக கொண்டதாகும். இந்த கான்கிரீவ் ராக்கெட்டுகளை தான் பிரிட்டன், பிரான்சுக்கு எதிரான நெப்போலிய போர்களின் போதும், ஐக்கிய அமெரிக்காவுக்கு எதிரான 1812 ஆம் ஆண்டு போரின் போதும் பயன்படுத்தியது.